לאה מיזל

לֵאָה מַיְזֶל (נולדה בשנת תשכ"א, 1961) היא עיתונאית וסאטיריקנית חרדית. ידועה בשם העט עליזה, שבו כתבה במשך שנים במוסף הנשים של עיתון "משפחה", "בתוך המשפחה".

ביוגרפיה
נולדה בירושלים לרב אריה פינקל, ראש ישיבת מיר-ברכפלד, ולאסתר גיטל, בתו של הרב שמואל אהרן יודלביץ. היא מתגוררת בירושלים, אלמנתו של הרב סער מיזל, מראשי מערכת האנציקלופדיה התלמודית. לבני הזוג חמישה עשר ילדים.

כתיבה בעיתון משפחה
במשך שנים פרסמה מיזל טור סאטירי שבועי בשם "עליזה" במוסף לנשים של העיתון "משפחה". בטור מתחה לעיתים ביקורת על נושאים הקשורים לציבור החרדי. חלק מן הטורים הופיעו בשני ספרים הנושאים אותו שם. בהמשך החלה לכתוב בשמה האמיתי כתבות במגזין העיתון.

קינה לאישה החרדית
בינואר 2007 פרסמה מיזל ב"משפחה" שיר סאטירי תחת הכותרת קינה לאישה חרדית. השיר מבקר את מדיניות הרבנים בציבור שבו נשים נדרשות לעבוד כדי לפרנס את בעליהן, אך מאידך הן מוגבלות למקצועות מסורתיים ונאסר עליהן ללמוד מקצועות רווחיים. מיזל משתמשת בשיר בסגנון הלקוח משירו המפורסם של אבן עזרא: אשכים לבית השר. השיר עורר סערה, ו"יתד נאמן" פרסם מאמר תגובה של העורך יצחק רוט שבו הוא משווה את הביקורת של מיזל לביקורתו של קורח נגד משה רבנו. שבוע לאחר מכן פרסם העיתון "משפחה" התנצלות וטען שהמסר בשיר הוצא מהקשרו.

ספריה
ברצינות
עוד קצת ברצינות
עדיין ברצינות
"זוג יונים" - מיומנה של יועצת ניסויים

קישורים חיצוניים
  (הטקסט המלא של השיר)

הערות שוליים

סאטיריקנים ישראלים
סאטיריקניות ישראליות
משפחת חיים זאב פינקל
סופרות ישראליות הידועות בשם עט
סופרים ישראלים הידועים בשם עט
סופרות ישראליות
סופרים ישראלים
בעלות טור ישראליות
בעלי טור ישראלים
סגל משפחה
סופרות חרדיות ישראליות
סופרים חרדים ישראלים
ישראליות שנולדו ב-1961
ישראלים שנולדו ב-1961